Redhill (Surrey)

Redhill er en by i distriktet Reigate and Banstead i grevskapet Surrey, England. Byen, som ligger opp mot Reigate i vest, er lokalisert rett sør for Stor-London og er innenfor Londons pendlerbelte. Byen oppsto da en vei gjennom området ble anlagt i 1818. Den ble først kalt Warwick Town, men ble omdøpt til Redhill da postkontoret flyttet fra allmenningen Red Hill i 1856. Byen er et kommersielt område med tre tilstøtende samfunn, Merstham, Earlswood og Whitebushes, foruten også to små rurale landsbyer i øst i distriktet Tandridge, Bletchingley og Nutfield. I henhold til folketellingen i 2011 har byen en befolkning på 18 163 innbyggere.Key Statistics; Quick Statistics: Population Density , United Kingdom Census 2011, Office for National Statistics

I England er byen mest kjent for sitt psykiatriske sykehus, hvor to av den nå avdøde dronningmoren Elizabeth Bowes-Lyon sine nieser hadde tilhold i mange år.

Redhill er et av få steder i Storbritannia hvor fullerjord (eller bleikejord) kan bli ekstraktet, skjønt produksjonen opphørte i 2000.Malden, Henry Elliot (1905): The Victoria history of the county of Surrey, Volume 2. London: A. Constable, ISBN 9781172282173, s. 243 Fullerjord er et naturlig mineralprodukt som er dannet ved forvitring av gassholdig vulkansk aske eller tuff (bentonitt). Alfred Nobel demonstrerte dynamitt for første gang ved et grustak rundt 3 km nord for Redhill i 1868.Fant, Kenne (2006): Alfred Nobel: A Biography. London: Arcade Publishing, ISBN 1559703288, s. 140

 Referanser 

 Eksterne lenker 


 «Redhill», Visit Surrey

Kategori:Byer i Surrey